
Αρ 

ΑΠΟΦΑΣΕΙΣ 

Αριθμ. αττόφ. 110/57/2 4.04.2018 

Έγκριση Κανονισμού του Προγράμματος Μετα¬ 
πτυχιακών Σπουδών με τίτλο: «Λειτουργική Δια¬ 
χείριση τραυματισμών σε Αθλητές και Ασκούμε¬ 
νους» τουΤμήματος Επιστήμης Φυσικής Αγωγής 
και Αθλητισμού της Σχολής Επιστήμης Φυσικής 
Αγωγής και Αθλητισμού του Δημοκρίτειου Πανε¬ 
πιστημίου Θράκης. 

Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1 .Την αριθμ. πρωτ. ΔΠΘ/ΣΥΓΚ/25072/969/16-01 -2017 
απόφαση Συγκλήτου του Δ.Π.Θ., αναφορικά με τον 
ορισμό «Αναπληρωτών Πρύτανη - Μεταβίβαση αρ¬ 
μοδιοτήτων Πρύτανη - Αναπλήρωση Πρύτανη» (ΦΕΚ 
327/08.02.2017, τ.Β'). 

2. Τις διατάξεις του άρθρου 45, παρ. 1 του ν. 4485/2017 
(ΦΕΚ 114/4-8-2017, τ.Α'), η οποία τροποποιήθηκε με 
την παρ. 3 του άρθρου 42 του ν. 4521/2018 (ΦΕΚ 38/ 
02-03-2018, τ.Α') σύμφωνα με τις οποίες «Με απόφαση 
της Συνέλευσης του Τμήματος καταρτίζεται ο Κανο¬ 
νισμός Μεταπτυχιακών Σπουδών του Τμήματος κάθε 
Π.Μ.Σ., ο οποίος εγκρίνεται από τη Σύγκλητο, δημοσι¬ 
εύεται στην Εφημερίδα της Κυβερνήσεως, αναρτάται 
στο διαδικτυακό τόπο του Ιδρύματος και κοινοποιείται 
στο Υπουργείο Παιδείας, Έρευνας και Θρησκευμάτων». 

3. Τις διατάξεις του άρθρου 85, παρ. 6, εδ. β του 
ν. 4485/ 2017 (ΦΕΚ 114/4-8-2017, τ.Α'), σύμφωνα με τις 
οποίες «Τα ΑΕΙ οφείλουν, μέσα σε προθεσμία έξι (6) μη¬ 
νών από την έναρξη ισχύος του παρόντος νόμου,... να 
καταρτίσουν και να δημοσιεύσουν τους Κανονισμούς 
του άρθρου 45». 

4. Την απόφαση της Συνέλευσης του Τμήματος Επιστή¬ 
μης Φυσικής Αγωγής και Αθλητισμού στην αριθμ. 493/ 
13-02-2018 συνεδρίαση της και το απόσπασμα πρακτι¬ 
κού αυτής. 

5. Την αριθμ. 108/57/24-04-2018 απόφαση της Συ¬ 
γκλήτου του Δημοκρίτειου Πανεπιστημίου Θράκης 
αναφορικά με την έγκριση ίδρυσηςτου Π.Μ.Σ. (Β' 2246/ 
15-06-2018). 


6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζουμε: 

ΕΓΚΡΙΣΗ ΚΑΝΟΝΙΣΜΟΥΤΟΥ ΠΡΟΓΡΑΜΜΑΤΟΣ ΜΕΤΑ¬ 
ΠΤΥΧΙΑΚΩΝ ΣΠΟΥΔΩΝ ΜΕ ΤΙΤΛΟ: «ΛΕΙΤΟΥΡΓΙΚΗ ΔΙΑ¬ 
ΧΕΙΡΙΣΗ ΤΡΑΥΜΑΤΙΣΜΩΝ ΣΕ ΑΘΛΗΤΕΣ ΚΑΙ ΑΣΚΟΥΜΕ¬ 
ΝΟΥΣ» ΤΟΥ ΤΜΗΜΑΤΟΣ ΕΠΙΣΤΗΜΗΣ ΦΥΣΙΚΗΣ ΑΓΩΓΗΣ 
ΚΑΙ ΑΘΛΗΤΙΣΜΟΥ ΤΗΣ ΣΧΟΛΗΣ ΕΠΙΣΤΗΜΗΣ ΦΥΣΙΚΗΣ 
ΑΓΩΓΗΣ ΚΑΙ ΑΘΛΗΤΙΣΜΟΥ ΤΟΥ ΔΗΜΟΚΡΙΤΕΙΟΥ ΠΑΝΕ¬ 
ΠΙΣΤΗΜΙΟΥ ΘΡΑΚΗΣ. 

ΜΕΡΟΣ Α' 

ΚΑΝΟΝΙΣΜΟΣ ΛΕΙΤΟΥΡΓΙΑΣ 

Άρθρο 1 

Γενικές Διατάξεις 

Ο δεύτερος κύκλος σπουδών συνίσταται στην παρα¬ 
κολούθηση Προγράμματος Μεταπτυχιακών Σπουδών 
(Π.Μ.Σ.) και ολοκληρώνεται με την απονομή Διπλώματος 
Μεταπτυχιακών Σπουδών (Δ.Μ.Σ.) 

ΤοΤμήμα Επιστήμης Φυσικής Αγωγής και Αθλητισμού 
του Δημοκρίτειου Πανεπιστημίου Θράκης επανιδρύει 
και λειτουργεί από το ακαδημαϊκό έτος 2018-2019 
Πρόγραμμα Μεταπτυχιακών Σπουδών (Π.Μ.Σ.) με τίτλο 
«Λειτουργική διαχείριση τραυματισμών σε Αθλη¬ 
τές και Ασκούμενους» σύμφωνα με τις διατάξεις του 
ν. 4485/2017. Ο Κανονισμός Μεταπτυχιακών Σπουδών 
του Προγράμματος εξειδικεύει τη διάρθρωση και την 
οργάνωση λειτουργίας του. 

Η ιστοσελίδα του Π.Μ.Σ. περιέχει όλες τις πληροφορίες 
και ανακοινώσεις του Προγράμματος. 

Άρθρο 2 

Ισχύς του Κανονισμού Μεταπτυχιακών Σπουδών 

Η Συνέλευση τουΤμήματος Επιστήμης Φυσικής Αγω¬ 
γής και Αθλητισμού της Σχολής Επιστήμης Φυσικής 
Αγωγής και Αθλητισμού στην αριθμ. 496/17.04.2018 
συνεδρίαση της αποφάσισε την κατάρτιση του παρό¬ 
ντος κανονισμού, οι διατάξεις του οποίου εξειδικεύουν 
και συμπληρώνουν το νομοθετικό πλαίσιο που διέπει 
τις μεταπτυχιακές σπουδές και συγκεκριμένα τις διατά¬ 
ξεις του ν. 4485/2017 (ΦΕΚ Α' 114) και συμβάλλουν στη 
ρύθμιση με ενιαίο τρόπο των θεμάτων λειτουργίας του 
Π.Μ.Σ με τίτλο «Λειτουργική Διαχείριση Τραυματισμών 
σε Αθλητές και Ασκούμενους». 

Το Π.Μ.Σ. θα λειτουργήσει από το ακαδημαϊκό έτος 
2018-2019 μέχρι και το ακαδημαϊκό έτος 2022-2023, με 
δυνατότητα παράτασης, μετά από αξιολόγηση. 

Ο παρών Κανονισμός Μεταπτυχιακών Σπουδών του 
Π.Μ.Σ., ύστερα από έγκριση του από τη Σύγκλητο, δημο¬ 
σιεύεται στην Εφημερίδα της Κυβερνήσεως, αναρτάται 
στον διδακτικό τόπο του Τμήματος και κοινοποιείται στο 
Υπουργείο Παιδείας, Έρευνας και Θρησκευμάτων. 

Άρθρο 3 

Σκοπός του Π.Μ.Σ. 

Αντικείμενο του Προγράμματος Μεταπτυχιακών Σπου¬ 
δών (Π.Μ.Σ.) με τίτλο «Λειτουργική Διαχείριση Τραυμα¬ 
τισμών σε Αθλητές και Ασκούμενους» είναι η μεταπτυ¬ 
χιακή διδασκαλία μέσω διεπιστημονικών προσεγγίσεων 
και η πρακτική εκπαίδευση στον σχεδίασμά και στην 
εφαρμογή προγραμμάτων άσκησης και άλλων συναφών 
παρεμβάσεων για την πρόληψη και αποκατάσταση μυ- 
οσκελετικών τραυματισμών αθλητών και αθλουμένων, 
τόσο σε οξεία όσο και σε χρόνια φάση, ενώ συγχρόνως 
επιτυγχάνεται βελτίωση της λειτουργικότητας των αθλη¬ 
τών και ασκουμένων. 

Το παρόν Π.Μ.Σ. αποσκοπεί στην ανάδειξη, υποστή¬ 
ριξη και εις βάθος κατάρτιση εξειδικευμένων επιστημό¬ 
νων για τη διασφάλιση της ακαδημαϊκής, επιστημονικής 
ερευνητικής και επαγγελματικής τους σταδιοδρομίας, 
σε εθνικό, ευρωπαϊκό και διεθνές επίπεδο στο χώρο της 
πρόληψης και αποκατάστασης μυοσκελετικών τραυμα¬ 
τισμών. 

Το εν λόγω Π.Μ.Σ. έχει σχεδιαστεί, ώστε να παρέχει 
εξειδικευμένη γνώση σχετικά με την επιστήμη της άσκη¬ 
σης για την πρόληψη και αποκατάσταση των μυοσκελετι¬ 
κών τραυματισμών αθλητών και αθλουμένων, διαμέσου 
ακαδημαϊκής και εφαρμοσμένης διδασκαλίας και έρευ¬ 
νας, χρησιμοποιώντας σύγχρονες διεπιστημονικές και 
διαθεματικές προσεγγίσεις και μεθόδους εκπαίδευσης. 

Άρθρο 4 

Όργανα διοίκησης και λειτουργίας του Π.Μ.Σ. 

Αρμόδια Όργανα για την ίδρυση, διοίκηση, οργάνωση 
και λειτουργία του Π.Μ.Σ., σύμφωνα με το άρθρο 31 του 
ν. 4485/2017, στο οποίο περιγράφονται και οι αρμοδιό¬ 
τητες τους αντίστοιχα είναι: 

1. Η Σύγκλητος του Δημοκριτείου Πανεπιστημίου Θρά¬ 
κης, είναι το αρμόδιο όργανο για τα θέματα ακαδημα¬ 
ϊκού, διοικητικού, οργανωτικού και οικονομικού χαρα¬ 
κτήρα και ασκεί όσες αρμοδιότητες σχετικά με το Π.Μ.Σ. 
δεν ανατίθενται από το νόμο ειδικώς σε άλλα όργανα. 

2. Η Συνέλευση του Τμήματος, η οποία έχει τις εξής 
αρμοδιότητες: 

α) εισηγείται στη Σύγκλητο δια της Επιτροπής Μετα¬ 
πτυχιακών Σπουδών της παραγράφου 5 του άρθρου 32 
του ν. 4485/2017 για την αναγκαιότητα ίδρυσης του 
Π.Μ.Σ., σύμφωνα με το άρθρο 32, 

β) ορίζει τα μέλη της Συντονιστικής Επιτροπής (Σ.Ε.), 

γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπή επιλογής ή εξέτασης των υπο¬ 
ψήφιων μεταπτυχιακών φοιτητών, 


ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 

στ) ασκεί κάθε άλλη αρμοδιότητα που προβλέπεται 
από τις διατάξεις του Κεφαλαίου ΣΤ του ν. 4485/2017. 

3. Η Συντονιστική Επιτροπή (Σ.Ε.) του Π.Μ.Σ. απαρτί¬ 
ζεται από πέντε (5) μέλη Δ.Ε.Π. του Τμήματος, οι οποίοι 
έχουν αναλάβει μεταπτυχιακό έργο, είναι του ιδίου ή 
συναφούς γνωστικού αντικειμένου με το γνωστικό αντι¬ 
κείμενο του Π.Μ.Σ. και εκλέγονται από τη Συνέλευση του 
Τμήματος για διετή θητεία, κατά τη λήξη της οποίας με 
ευθύνη του Διευθυντή συντάσσεται απολογισμός του 
Π.Μ.Σ., και είναι αρμόδια για την παρακολούθηση και το 
συντονισμό της λειτουργίας του Π.Μ.Σ. Επίσης αποφασί¬ 
ζει και εισηγείται στη Συνέλευση σχετικά με την ανάθεση 
διδασκαλίας μαθημάτων, το ωρολόγιο πρόγραμμα, τις 
ημερομηνίες διεξαγωγής των εξετάσεων, την ιστοσελίδα 
και τα ενημερωτικά φυλλάδια του Π.Μ.Σ., κ.λπ. 

4. Η Επιτροπή Μεταπτυχιακών Σπουδών, η οποία 
αποτελείται από τον Αντιπρύτανη Ακαδημαϊκών Υπο¬ 
θέσεων, ο οποίος εκτελεί χρέη Προέδρου και τους Κο¬ 
σμήτορες του Δ.Π.Θ., ως μέλη και έχει τις αρμοδιότητες 
που προβλέπονται στο άρθρο 32 στην παράγραφο 5 
του ν. 4485/2017. 

5. Ο Διευθυντής του Π.Μ.Σ., ορίζεται μαζί με τον Ανα¬ 
πληρωτή του, μεταξύ των μελών της Σ.Ε. που κατέχουν 
τη βαθμίδα του καθηγητή ή του αναπληρωτή καθηγητή, 
με απόφαση της Συνέλευσης του Τμήματος για διετή 
θητεία και είναι του ιδίου ή συναφούς γνωστικού αντι¬ 
κειμένου με το γνωστικό αντικείμενο του Π.Μ.Σ. 

Ο Διευθυντής του Π.Μ.Σ. προεδρεύει της Σ.Ε., έχει όλες 
τις αρμοδιότητες που προβλέπονται στο ν. 4485/2017 
(άρθρο 31 παρ. 8) και όσες ορίζονται από τη Συνέλευση 
τουΤμήματος (άρθρο 45 παρ. 1γ) και ασκεί τα καθήκοντα 
που ορίζονται στο Κεφάλαιο ΣΤ του ν. 4485/2017 και 
στον Κανονισμό Μεταπτυχιακών Σπουδών. 

Εισηγείται στα αρμόδια όργανα του Ιδρύματος για 
κάθε θέμα που αφορά στην αποτελεσματική λειτουργία 
του προγράμματος. 

Στο Διευθυντή ανατίθενται οι παρακάτω αρμοδιότη¬ 
τες πέραν αυτών που προκύπτουν από την ισχύουσα 
νομοθεσία: 

- Να συγκαλεί τη Συντονιστική Επιτροπή (Σ.Ε.) 

- Να θέτει σε εφαρμογή τις αποφάσεις που λαμβάνο- 
νται από τη Συντονιστική Επιτροπή (Σ.Ε.) 

- Να επιβλέπει την ομαλή εκπαιδευτική και διοικητική 
λειτουργία του Π.Μ.Σ. 

- Να εκπροσωπείτο Π.Μ.Σ. σε κάθε φορέα, φυσικό ή 
νομικό πρόσωπο. 

Ο Διευθυντής δεν μπορεί να έχει περισσότερες από 
δύο (2) συνεχόμενες θητείες και δεν δικαιούται επιπλέον 
αμοιβή για το διοικητικό του έργο. 

Κατά τη λήξη της θητείας της Σ.Ε., με ευθύνη του απερ¬ 
χόμενου Διευθυντή, συντάσσεται αναλυτικός απολο¬ 
γισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι¬ 
οποίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ. Ο απολογισμός 

του Π.Μ.Σ κατατίθεται στο Τμήμα Επιστήμης Φυσικής 
Αγωγής και Αθλητισμού. 

Για την κατάρτιση και υλοποίηση του απολογισμού 
ο Διευθυντής επικουρείται από τον Ειδικό Λογαριασμό 
Κονδυλίων Έρευνας του Δημοκρίτειου Πανεπιστημίου 
Θράκης. 

ΟΔιευθυντήςτου Π.Μ.Σ., ως Επιστημονικά Υπεύθυνος 
του αντίστοιχου έργου, εκδίδει και υπογράφει τις εντολές 
πληρωμής των σχετικών δαπανών και συνυπογράφει τις 
συμβάσεις ανάθεσης έργου, σύμφωνα με τον εγκεκριμέ¬ 
νο προϋπολογισμό. Επιπλέον, ο Επιστημονικά Υπεύθυ¬ 
νος ευθύνεται για την ορθή υλοποίηση και πιστοποίηση 
του φυσικού αντικειμένου του Π.Μ.Σ. και τη σκοπιμότητα 
των δαπανών που συνδέονται με την εκτέλεση του και 
παρακολουθεί το οικονομικό αντικείμενο του. 

Διοικητική υποστήριξη του Π.Μ.Σ. 

Τη διοικητική υποστήριξη του Π.Μ.Σ. έχει το Τμήμα 
Επιστήμης Φυσικής Αγωγής και Αθλητισμού. Στο Τμήμα 
λειτουργεί Γραμματεία του Π.Μ.Σ. που επιλαμβάνεται 
των διαφόρων θεμάτων για τη λειτουργία του προγράμ¬ 
ματος. 

Η διοικητική και τεχνική υποστήριξη του Π.Μ.Σ. μπορεί 
να ανατίθεται σε διοικητικό και τεχνικό προσωπικό του 
Τμήματος καθώς επίσης και σε εξωτερικούς συνεργάτες. 

Επίσης σύμφωνα με την παρ. 5 του άρθρο 30 του ν. 
4485/2017 το Πρυτανικό Συμβούλιο του Δ.Π.Θ. έχει την 
ευθύνη της τήρησης του νόμου, σε ό,τι αφορά στην ορ¬ 
γάνωση και λειτουργία του Π.Μ.Σ. και του Κανονισμού 
Μεταπτυχιακών Σπουδών. 

Άρθρο 5 

Αριθμός Εισακτέων 

Ο αριθμός εισακτέων κατ' έτος ορίζεται κατ' ανώτατο 
όριο σε 30 μεταπτυχιακούς φοιτητές. 

Επιπλέον ο μέγιστος αριθμός μεταπτυχιακών φοιτητών 
ανά διδάσκοντα του Π.Μ.Σ. ανέρχεται σε 4, ο μέγιστος 
αριθμός αυτών σε σχέση με τον αριθμό των προπτυχι¬ 
ακών φοιτητών του Τμήματος είναι 49,16 (1475/30)και 
σε σχέση με τον αριθμό των διδασκόντων του Τμήματος 
είναι 1,76 (53/30) (άρθρο 45 παρ. 1 β του ν. 4485/2017). 

Άρθρο 6 

Κατηγορίες Υποψηφίων για φοίτηση στο Π.Μ.Σ. 

Στο Π.Μ.Σ. «Λειτουργική διαχείριση τραυματισμών σε 
Αθλητές και Ασκούμενους» γίνονται δεκτοί: 

■ Πτυχιούχοι του πρώτου κύκλου σπουδών Α.Ε.Ι. 
(Πανεπιστημίων καιΤ.Ε.Ι.) της ημεδαπής ή ομοταγών 
Ιδρυμάτων της αλλοδαπής, όπως αυτά ορίζονται από 
το Υπουργείο Παιδείας, Έρευνας και Θρησκευμάτων, με 
την προϋπόθεση ότι ο τίτλος σπουδών πρώτου κύκλου 
από ίδρυμα της αλλοδαπής έχει αναγνωριστεί από το 
Διεπιστημονικό Οργανισμό Αναγνώρισης Τίτλων Ακα¬ 
δημαϊκών και Πληροφόρησης (Δ.Ο.Α.Τ.Α.Π.), σύμφωνα 
με το ν. 3328/2005 (Α'80). 

• Τα μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π. 
μπορούν μετά από αίτηση τους να εγγραφούν ως υπε¬ 
ράριθμοι, και μόνο ένας κατ' έτος και ανά Π.Μ.Σ., εφό¬ 
σον ο τίτλος σπουδών και το έργο που επιτελούν είναι 
συναφές με το αντικείμενο του Π.Μ.Σ. (άρθρο 34 παρ 8. 
τουν. 4485/2017). 


Άρθρο 7 

Κριτήρια και Διαδικασία Επιλογής Εισακτέων 

ί. Πρόσκληση εκδήλωσης ενδιαφέροντος. 

Το Τμήμα σε ημερομηνίες που ορίζονται από τη Συ¬ 
νέλευση προβαίνει σε πρόσκληση εκδήλωσης ενδιαφέ¬ 
ροντος προκηρύσσοντας θέσεις με ανοιχτή διαδικασία 
για την εισαγωγή πτυχιούχων στο Π.Μ.Σ., ύστερα από 
εισήγηση της Συντονιστικής Επιτροπής (Σ.Ε.) του Προ¬ 
γράμματος. 

Στην πρόσκληση αναφέρονται οι προϋποθέσεις ει¬ 
σαγωγής, οι κατηγορίες πτυχιούχων και ο αριθμός ει¬ 
σακτέων, ο τρόπος εισαγωγής, τα κριτήρια επιλογής, 
κ.λπ., οι προθεσμίες υποβολής αιτήσεων καθώς και τα 
δικαιολογητικά που απαιτούνται. 

Οι αιτήσεις μαζί με τα απαραίτητα δικαιολογητικά κα¬ 
τατίθενται στη Γραμματεία του Τμήματος. 

Μ. Επιτροπή Επιλογής Εισακτέων 

Η επιλογή των εισακτέων στο Π.Μ.Σ γίνεται από την 
Επιτροπή Επιλογής Εισακτέων η οποία συγκροτείται με 
απόφαση της Συνέλευσης του Τμήματος ύστερα από 
εισήγηση της Συντονιστικής Επιτροπής (Σ.Ε.) του Προ¬ 
γράμματος, απαρτίζεται από τρία μέλη Δ.Ε.Π. του Τμήμα- 
τος οι οποίοι έχουν αναλάβει μεταπτυχιακό έργο. 

Η επιτροπή αξιολογεί το σύνολο των φακέλων 
υποψηφιότητας που καλύπτει τις προϋποθέσεις και 
η τελική μοριοδότηση των υποψηφίων γίνεται μόνο 
για τα παραστατικά που γίνονται αποδεκτά από την 
Επιτροπή. 

Ο πίνακας των επιτυχόντων επικυρώνεται σε κάθε πε¬ 
ρίπτωση από τη Συνέλευση του Τμήματος. 

Μί. Οι προϋποθέσεις και τα κριτήρια επιλογής 

Οι προϋποθέσεις και τα κριτήρια επιλογής των υποψη¬ 
φίων είναι συγκεκριμένα, ποσοτικά ή/και ποιοτικά, και 
γίνονται γνωστά στους υποψηφίους με την προκήρυξη 
του Π.Μ.Σ. 

Οι Προϋποθέσεις για την εισαγωγή στο Πρόγραμμα 
είναι: 

α) Πτυχίο Α.Ε.Ι. 

β) Μία (1) συστατική επιστολή 

Η συστατική επιστολή πρέπει να προέρχεται είτε από 
μέλος ΔΕΠ είτε από Ερευνητή αναγνωρισμένου Ερευνη¬ 
τικού Κέντρου ή στελέχους φορέα (π.χ. Σχολικό Σύμβου¬ 
λο, προϊστάμενο Α/θμιας Εκπαίδευσης κ.λπ.). 

γ) Καλή γνώση (Β2) μιας από τις γλώσσες: Αγγλική, 
Γαλλική, Γερμανική, Ιταλική, Ισπανική. 

Τ α πιστοποιητικά γλωσσομάθειας που προσκομίζουν 
οι υποψήφιοι αξιολογούνται με βάση τον πίνακα γλωσ¬ 
σομάθειας που χρησιμοποιείται στον ΑΣΕΠ. 

Τα Κριτήρια Επιλογής των υποψηφίων είναι: 

Η αξιολόγηση των υποψηφίων για την εισαγωγή στο 
Πρόγραμμα γίνεται με συνυπολογισμό των παρακάτω 
κριτηρίων. Τα μόρια που αντιστοιχούν σε κάθε κριτήριο 
λειτουργούν αθροιστικά χωρίς ωστόσο να είναι αναγκαίο 
ο υποψήφιος να ανταποκρίνεται σε όλα. Όλα τα κριτήρια 
είναι μετρήσιμα και δίνουν ένα ορισμένο αριθμό μορίων 
κατά περίπτωση. Ειδικότερα: 

1. Βαθμός πτυχίου (Μέγιστο 20 μόρια): Η μοριοδότηση 
γίνεται με βάση το βαθμό πτυχίου πολλαπλασιαζόμενο 
με το συντελεστή 2. 




38604 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3044/27.07.2018 


2. Προφορικές ή αναρτημένες ανακοινώσεις ή άρθρα 
σε επιστημονικά συνέδρια ή περιοδικά της ημεδαπής ή 
αλλοδαπής (Μέγιστο 15 μόρια, 5 μόρια για κάθε ένα): 

Μοριοδοτείται με 5 μόρια ο 1 ος συγγραφέας σε όλες 
τις περιπτώσεις (ανακοινώσεις, δημοσιεύσεις κ.λπ.), με 3 
μόρια ο 2ος συγγραφέας και από 1 μόριο στις υπόλοιπες 
θέσεις. 

3. Αποδεδειγμένη επαγγελματική προϋπηρεσία (Μέ¬ 
γιστο 15 μόρια, 3 μόρια για κάθε έτος): Μοριοδοτείται 
πενταετής επαγγελματική προϋπηρεσία, 60 μήνες μέγι¬ 
στο, με 0,25 μόρια ο μήνας. 

4. Δεύτερο πτυχίο από άλλο Τμήμα ΑΕΙ (25 μόρια) ή 
ΤΕΙ (15 μόρια). 

Η μέγιστη μοριοδότηση σ' αυτό το κριτήριο δεν μπο¬ 
ρεί να ξεπεράσει τα 25 μόρια. 

5. Για τους κατόχους πιστοποιητικών στην ξένη γλώσ¬ 
σα σε ανώτερο επίπεδο του Β2 (καλής γνώσης), προστί¬ 
θεται 10% των μορίων που συγκέντρωσαν. 

Μετά από εισήγηση της Συντονιστικής Επιτροπής 
(Σ.Ε.), καθορίζονται οι λεπτομέρειες εφαρμογής των κρι¬ 
τηρίων αυτών, τα οποία αναφέρονται στην πρόσκληση 
εκδήλωσης ενδιαφέροντος και συνεκτιμώνται κατά την 
επιλογή. 

ίν. Διαδικασία επιλογής 

Οι σχετικοί φάκελοι των ενδιαφερομένων υποβάλλο¬ 
νται σε συγκεκριμένο χρονικό διάστημα κάθε έτους, σε 
ημερομηνίες που ορίζονται στην πρόσκληση εκδήλωσης 
ενδιαφέροντος. 

Οι υποψήφιοι συνιστάται να ελέγχουν προσεκτικά τις 
οδηγίες που αφορούν κάθε επιμέρους κριτήριο για τη 
μοριοδοτησή τους, ώστε ο φάκελος να υποβάλλεται 
πλήρης στις προκαθορισμένες ημερομηνίες. Συμπλη¬ 
ρωματικά, ελλιπή ή ετεροχρονισμένα παραστατικά δεν 
γίνονται δεκτά. 

Η διαδικασία επιλογής έχει ως εξής: 

1) Καταρτίζεται από τη Γραμματεία του Π.Μ.Σ. αρχικά 
ένας πλήρης κατάλογος όσων έχουν υποβάλει αίτηση. 

2) Η Επιτροπή Επιλογής Εισακτέων: 

ί. απορρίπτει τους υποψηφίους που δεν πληρούν τις 
προϋποθέσεις. 

ίί. ιεραρχεί βαθμολογικά τους υποψηφίους και προ¬ 
βαίνει στην προδημοσίευση του προσωρινού πίνακα 
επιλογής και ανακοινώνει την χρονική διάρκεια των εν¬ 
στάσεων. 

ϋί. Μετά την εξέταση των ενστάσεων και με βάση τη 
τελική βαθμολογία του υποψηφίου καταρτίζει με αξιο¬ 
λογική σειρά τον τελικό πίνακα επιλογής. 

3) Ο τελικός πίνακας των επιτυχόντων επικυρώνεται 
από την Συνέλευση του Τμήματος, αναρτάται στον πίνα¬ 
κα ανακοινώσεων και στην ιστοσελίδα του Π.Μ.Σ. 

Σε περίπτωση ισοβαθμίας εισάγονται όλοι οι ισοβαθ- 
μήσαντες υποψήφιοι με την προϋπόθεση ότι δεν υπερ¬ 
βαίνουν τους 30. Στην περίπτωση που συμπληρωθεί 
ο μέγιστος αριθμός εισακτέων στο Π.Μ.Σ., εισάγεται ο 
υποψήφιος που έχει τον μεγαλύτερο βαθμό πτυχίου. 

Επίσης ως υπεράριθμοι μπορούν μετά από αίτηση 
τους και μόνο ένας κατ' έτος να εγγραφούν μέλη των 
κατηγοριών Ε.Τ.Ε.Π., Ε.ΔΙ.Π. και Ε.Ε.Π.(άρθρο 34 παρ 8. 
του ν. 4485/2017). 


Οι επιτυχόντες καλούνται να απαντήσουν εγγράφως 
σε προθεσμία τριών (3) ημερών για το αν αποδέχονται 
την ένταξη τους στο Π.Μ.Σ. και τους όρους λειτουργίας 
του. Η μη εντός της ανωτέρω προθεσμίας απάντηση του 
επιλεγέντα υποψηφίου ισοδυναμεί με άρνηση αποδο¬ 
χής και η Γραμματεία του Π.Μ.Σ. ενημερώνει τον αμέσως 
επόμενο στη σειρά αξιολόγησης από το σχετικό πίνακα 
επιτυχόντων. 

ίν. Εγγραφή στο ΠΜΣ 

Ανακοινώνεται από τη Γραμματεία του Π.Μ.Σ. η χρο¬ 
νική διάρκεια των εγγραφών καθώς και τα απαιτούμενα 
δικαιολογητικά. 

Για την εγγραφή τους στο Π.Μ.Σ. οι επιτυχόντες θα 
πρέπει να προσέλθουν αυτοπροσώπως στη Γραμματεία 
ή να αποστείλουντα σχετικά δικαιολογητικά. Η εγγραφή 
θεωρείται ότι περατώθηκε όταν προσκομιστούν όλα τα 
απαιτούμενα δικαιολογητικά. 

Οι θέσεις των επιτυχόντων που δεν θα εγγραφούν 
εμπρόθεσμα αναπληρώνονται από άλλους επιτυχόντες 
που προέρχονται από τον πίνακα επιλαχόντων με βάση 
τη σειρά επιτυχίας. 

Άρθρο 8 

Διάρκεια Σπουδών 

1. Χρονική διάρκεια φοίτησης 

Η κανονική χρονική διάρκεια φοίτησης στο Π.Μ.Σ. 
«Λειτουργική Διαχείριση Τραυματισμών σε Αθλητές και 
Ασκούμενους» ορίζεται σε τρία (3) εξάμηνα. 

Απαιτείται η επιτυχής ολοκλήρωση όλων των προσφε- 
ρόμενων μαθημάτων, όπως αυτά κατανέμονται στα δύο 
πρώτα (Α' και Β') εξάμηνα καθώς και η εκπόνηση Μετα¬ 
πτυχιακής Διπλωματικής Εργασίας ή η υλοποίηση Πρα¬ 
κτικής Άσκησης στο τελευταίο (Γ) εξάμηνο σπουδών. 

Η έναρξη και λήξη των εξαμήνων καθορίζεται από 
τη Σ.Ε.Το κάθε εξάμηνο διαρκεί δεκατρείς (13) πλήρεις 
εβδομάδες. 

Ο μεταπτυχιακός τίτλος απονέμεται με τη λήξη του Γ 
εξαμήνου σπουδών (εφόσον έχουν περατωθεί όλες τις 
υποχρεώσεις φοίτησης στο Π.Μ.Σ.). 

Ο μεταπτυχιακός φοιτητής είναι υποχρεωμένος να 
ολοκληρώσει τις μεταπτυχιακές του σπουδές μέσα στο 
τριπλάσιο διάστημα της προβλεπόμενης του Π.Μ.Σ. χρο¬ 
νικής διάρκειας. 

2. Αναστολή Σπουδών 

Σε εξαιρετικές περιπτώσεις στους μεταπτυχιακούς φοι¬ 
τητές παρέχεται, κατόπιν υποβολής σχετικής αίτησης, 
προσωρινή αναστολή σπουδών, που δεν επιτρέπεται να 
υπολείπεται του ενός (1) εξαμήνου ούτε να υπερβαίνει 
τα δύο (2) συνεχόμενα εξάμηνα σπουδών. 

Κατά τη διάρκεια της αναστολής, ο μεταπτυχιακός 
φοιτητής χάνει την ιδιότητα του φοιτητή. Ο χρόνος της 
αναστολής δεν προσμετρείται στην ανώτατη διάρκεια 
κανονικής φοίτησης. Ο φοιτητής με την επάνοδο του 
στη φοίτηση εξακολουθεί να υπάγεται στο καθεστώς 
φοίτησης του χρόνου εγγραφής του ως μεταπτυχιακού 
φοιτητή. 

Η αναστολή χορηγείται με απόφαση της Συνέλευσης 
του Τμήματος, ύστερα από εισήγηση της Σ.Ε. και μόνο αν 
συντρέχουν σοβαροί προσωπικοί ή οικογενειακοί λόγοι. 

Δεν συνιστά σοβαρό λόγο για τη χορήγηση αναστολής η παρακολούθηση άλλου εκπαιδευτικού προγράμματος ή 
άλλου Π.Μ.Σ. Η Συντονιστική Επιτροπή εξετάζει τις αιτήσεις και αποφασίζει κατά περίπτωση. 

3. Παράταση Σπουδών 

Στους μεταπτυχιακούς φοιτητές μπορεί να χορηγηθεί παράταση φοίτησης, εφόσον συντρέχουν σοβαροί λόγοι 
που μπορεί να τη στηρίξουν μέχρι ένα έτος κατόπιν απόφασης της Συνέλευσης τουΤμήματος, ύστερα από εισήγηση 
της Σ.Ε. η οποία εξετάζει τις αιτήσεις και αποφασίζει κατά περίπτωση. 

4. Διαγραφή μεταπτυχιακών φοιτητών 

Για θέματα διαγραφής αποφαίνεται η Συνέλευση τουΤμήματος μετά από πρόταση της Συντονιστικής Επιτροπής. 
Λόγοι διαγραφής είναι: 

α) η μη επαρκής πρόοδος του μεταπτυχιακού φοιτητή (η οποία τεκμηριώνεται με μη συμμετοχή στην εκπαιδευτική 
διαδικασία, δηλαδή παρακολουθήσεις, εξετάσεις), 

β) η πλημμελής εκπλήρωση λοιπών υποχρεώσεων που ορίζονται από τον παρόντα Κανονισμό, 

γ) συμπεριφορά που προσβάλλει την ακαδημαϊκή δεοντολογία, όπως π.χ. όπως στην περίπτωση που θα διαπι¬ 
στωθούν προβλήματα μη συμβατά με τους κανόνες της ακαδημαϊκής δεοντολογίας και παρατηρείται παράβαση 
των διατάξεων περί πνευματικής ιδιοκτησίας 

δ) η υπέρβαση του μέγιστου χρόνου ολοκλήρωσης σπουδών σύμφωνα με τα οριζόμενα στο άρθρο 8 του παρό¬ 
ντος κανονισμού, 

ε) η αποτυχία στην επαναληπτική εξέταση μαθήματος ή μαθημάτων σύμφωνα με την παρ. 6 του άρθρου 34 του 
ν. 4485/2017. 

στ) μετά από αίτηση του ίδιου του μεταπτυχιακού φοιτητή. 

Άρθρο 9 

Πρόγραμμα Σπουδών 

Το Π.Μ.Σ. «Λειτουργική διαχείριση τραυματισμών σε Αθλητές και Ασκούμενους» διαρθρώνεται σε τρία (3) ακα¬ 
δημαϊκά εξάμηνα. 

Το σύνολο των Πιστωτικών Μονάδων (Ε(ΙΤ5) που απαιτούνται για την απόκτηση του Δ.Μ.Σ. ανέρχεται σε 90 Ε(ΙΤ5 
και απαιτείται η επιτυχής ολοκλήρωση όλων των προσφερόμενων μαθημάτων, όπως αυτά κατανέμονται στα δύο 
πρώτα (Α' και Β') εξάμηνα καθώς και η επιτυχής αξιολόγηση της Διπλωματικής Εργασίας ή της Πρακτικής Άσκησης 
στο τρίτο (Γ) εξάμηνο. 

Η γλώσσα της διδασκαλίας είναι η Ελληνική ενώ η εκπόνηση της διπλωματικής εργασίας μπορεί να είναι είτε στην 
Ελληνική είτε στην Αγγλική γλώσσα. 

Ο παρακάτω Πίνακας παρουσιάζει τις ώρες διδασκαλίας και τις ακαδημαϊκές πιστωτικές μονάδες ανά μάθημα και 
στο σύνολο του προγράμματος. Κάθε Ε(ΙΤ5 αντιστοιχεί σε 25 ώρες φόρτου εργασίας. 


Περιγραφή 

Ώρες διδασκαλίας/ 
μάθημα 

Σύνολο ωρών 
διδασκαλίας 

Συνολικός φόρτος 
ωρών εργασίας 
φοιτητή 

Ε(ΙΤ5/μάθημα 

Ε(ΙΤ5/εξάμηνο 

Ά εξάμηνο: 

4 υποχρεωτικά 
μαθήματα 

2 

104 

750 

7,5 

30 

Β' εξάμηνο: 

4 υποχρεωτικά 
μαθήματα 

2 

104 

750 

7,5 

30 

Γ' εξάμηνο: 
Διπλωματική 
εργασία ή 

Πρακτική Άσκηση 



750 

30 

30 

Σύνολο 


208 

2250 


90 


Τα μαθήματα κατανέμονται στα δύο διδακτικά εξάμηνα ως εξής: 

Α' ΕΞΑΜΗΝΟ ΣΠΟΥΔΩΝ 


ΜΑΘΗΜΑ 

ΤΥΠΟΣ ΜΑΘΗΜΑΤΟΣ 

ΩΡΕΣ ΔΙΔΑΣΚΑΛΙΑΣ 

ΕΘΤ5 

1 

Τραυματισμοί αθλητών και ασκουμένων 

Υποχρεωτικό 

2 

7,5 

2 

Σύνδρομα υπέρχρησης και δυσλειτουργίες 
της Σπονδυλικής στήλης 

Υποχρεωτικό 

2 

7,5 

3 

Μέσα και τεχνικές στη λειτουργική άσκηση 

Υποχρεωτικό 

2 

7,5 

4 

Μετρήσεις και αξιολόγηση στη λειτουργική 
επανένταξη 

Υποχρεωτικό 

2 

7,5 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α' ΕΞΑΜΗΝΟΥ 

30 

Β' ΕΞΑΜΗΝΟ ΣΠΟΥΔΩΝ 


ΜΑΘΗΜΑ 

ΤΥΠΟΣ ΜΑΘΗΜΑΤΟΣ 

ΩΡΕΣ ΔΙΔΑΣΚΑΛΙΑΣ 

ΕΘΤ5 

1 

Εξατομικευμένη άσκηση φυσικής κατάστασης 

Υποχρεωτικό 

2 

7,5 

2 

Σχεδιασμός προγραμμάτων πρόληψης και 
λειτουργικής επανένταξης 

Υποχρεωτικό 

2 

7,5 

3 

Επικοινωνία και Συμβουλευτική στον τραυ¬ 
ματία 

Υποχρεωτικό 

2 

7,5 

4 

Εμβιομηχανική των τραυματισμών 

Υποχρεωτικό 

2 

7,5 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β' ΕΞΑΜΗΝΟΥ 

30 

Γ' ΕΞΑΜΗΝΟ ΣΠΟΥΔΩΝ 


ΜΑΘΗΜΑ 

ΤΥΠΟΣ ΜΑΘΗΜΑΤΟΣ 


ΕΘΤ5 


Μεταπτυχιακή Διπλωματική Εργασία (Μ.Δ.Ε.) 
ή Πρακτική Άσκηση 

Υποχρεωτικό 

Κάθε μάθημα διδάσκεται από έναν ή περισσότερους διδάσκοντες. Σε κάθε μάθημα ορίζεται από τη Συνέλευση 
του Τμήματος ένας διδάσκων ως υπεύθυνος συντονιστής του μαθήματος ύστερα από εισήγηση της Συντονιστικής 
Επιτροπής (Σ.Ε.) του Π.Μ.Σ. 

Η κατάρτιση του προγράμματος διδασκαλίας καθορίζεται από την Σ.Ε. στην αρχή κάθε εξαμήνου η οποία καταρ¬ 
τίζει το ωρολόγιο πρόγραμμα. Η διδασκαλία με μέσα εξ αποστάσεως εκπαίδευσης δεν ξεπερνά το τριάντα πέντε 
τοις εκατό (35%). 

Άρθρο 10 

Διπλωματική Μεταπτυχιακή Εργασία - Πρακτική Άσκηση 

Διπλωματική Μεταπτυχιακή Εργασία(Μ.Δ.Ε,) 

Ο μεταπτυχιακός φοιτητής μπορεί να επιλέξει μεταξύ της εκπόνησης μεταπτυχιακής διπλωματικής εργασίας ή 
την πραγματοποίηση πρακτικής άσκησης. Σε περίπτωση που ο μεταπτυχιακός φοιτητής έχει επιλέξει την εκπόνηση 
μεταπτυχιακής διπλωματικής εργασίας υποχρεούται ατομικά να εκπονήσει και με επιτυχία να υποστηρίξει δημόσια 
τη μεταπτυχιακή διπλωματική του εργασία στο Γ' εξάμηνο σπουδών. 

Το θέμα της πρέπει να εντάσσεται στο αντικείμενο του Π.Μ.Σ. και να αξιοποιεί τις γνώσεις που αποκτήθηκαν στα 
μαθήματα του Π.Μ.Σ. και σε συγκεκριμένες εφαρμογές. 

Σχετικά με την ανάληψη, εκπόνηση και υποστήριξη της Διπλωματικής εργασίας ορίζονται τα εξής: 

1. Αίτηση - Υποβολή θέματος 

Ο μεταπτυχιακός φοιτητής μέχρι το τέλος του Β' εξαμήνου σπουδών υποβάλλει αίτηση, στην οποία αναγράφεται 
ο προτεινόμενος τίτλος της διπλωματικής εργασίας, ο προτεινόμενος επιβλέπων και επισυνάπτεται περίληψη της 
προτεινόμενης εργασίας στη Συντονιστική Επιτροπή, δια μέσου της Γραμματείας του Π.Μ.Σ., με τη σύμφωνη γνώμη 
του επιβλέποντα. 

Οι μεταπτυχιακοί φοιτητές οι οποίοι δεν καταθέτουν την αίτηση εντός των χρονικών ορίων που ορίζονται από τον 
Κανονισμό, μεταθέτουν με δική τους ευθύνη, κατά ένα τουλάχιστον ακαδημαϊκό εξάμηνο, την έναρξη εκπόνησης 
της διπλωματικής εργασίας. 

2. Επίβλεψη Διπλωματικής Εργασίας 

Η Συντονιστική Επιτροπή ύστερα από αίτηση του μεταπτυχιακού φοιτητή, ορίζει τον επιβλέποντα της διπλωματικής 
εργασίας και συγκροτεί σύμφωνα με τις διατάξεις του άρθρου 34 παρ. 4 του ν. 4485/2017, την τριμελή εξεταστική 

επιτροπή για την έγκριση της εργασίας, ένα από τα μέλη 
της οποίας είναι και ο επιβλέπων. 

Η διπλωματική εργασία εκπονείται από το μεταπτυχι¬ 
ακό φοιτητή και αποτελεί προϊόν πρωτότυπης επιστη¬ 
μονικής έρευνας. Για το σκοπό αυτό, οι μεταπτυχιακοί 
φοιτητές υπογράφουν δήλωση περί μη προσβολής 
πνευματικής ιδιοκτησίας. 

Δεν είναι δυνατή η αλλαγή του θέματος της μεταπτυ¬ 
χιακής διπλωματικής εργασίας του φοιτητή, παρά μόνο 
με απόφαση της Σ.Ε., μετά από αιτιολογημένη εισήγηση 
του επιβλέποντος καθηγητή. 

Σε εξαιρετικές περιπτώσεις απώλειας, αντικειμενικής 
αδυναμίας άσκησης καθηκόντων επίβλεψης ή σπουδαί¬ 
ου λόγου, είναι δυνατή η αντικατάσταση του επιβλέπο- 
ντα ή μέλουςτηςΤριμελούς Εξεταστικής Επιτροπής μετά 
από απόφαση της Σ.Ε. του Π.Μ.Σ. 

Για τη συγγραφή της μεταπτυχιακής διπλωματικής 
εργασίας ο μεταπτυχιακός φοιτητής οφείλει να ακο¬ 
λουθεί πιστά τις οδηγίες που αναγράφονται στον οδη¬ 
γό εκπόνησης μεταπτυχιακών διπλωματικών εργασιών 
τουΤ.Ε.Φ,Α.Α. -Δ.Π.Θ. 

Η απόλυτη συνέπεια με τις οδηγίες είναι αναγκαία δι¬ 
ότι η διατριβή ελέγχεται από τον Επιβλέποντα καθηγητή 
και αποτελεί βασική προϋπόθεση για την τελική βαθ¬ 
μολόγηση και αποδοχή της διατριβής από την Τριμελή 
Εξεταστική Επιτροπή την ημέρα της τελικής παρουσί¬ 
ασης της. 

3. Παρουσίαση και ολοκλήρωση της Μεταπτυχιακής 
Διπλωματικής Εργασίας (ΜΔΕ) 

Για να εγκριθεί η μεταπτυχιακή διπλωματική εργασία 
ο φοιτητής οφείλει να την υποστηρίξει ενώπιον της τρι¬ 
μελούς εξεταστικής επιτροπής. 

Η παρουσίαση γίνεται σε δημόσια διαδικασία, σε 
ημερομηνίες που καθορίζονται από τη Σ.Ε. του Π.Μ.Σ. 
το Φεβρουάριο, τον Ιούνιο ή το Σεπτέμβριο, ενώπιον 
τριμελούς εξεταστικής επιτροπής και στην τελική αξιο¬ 
λόγηση μπορεί να προσέλθει ο φοιτητής, μόνον εφόσον 
έχει περατώσει επιτυχώς όλες τις εξετάσεις σε όλα τα 
μαθήματα. 

Η τελική αξιολόγηση ολοκληρώνεται με την παρουσί¬ 
αση της Μεταπτυχιακής Διπλωματικής Εργασίας. 

Στην περίπτωση αρνητικής κρίσης υπάρχει η δυνα¬ 
τότητα, αφού βελτιώσει την εργασία ο μεταπτυχιακός 
φοιτητής σύμφωνα με τις παρατηρήσεις της τριμελούς 
εξεταστικής επιτροπής, να την παρουσιάσει στην επό¬ 
μενη οριζόμενη ημερομηνία. 

Ο μεταπτυχιακός φοιτητής έχει την υποχρέωση να 
δημοσιοποιήσει τη ΜΔΕ ή μέρος αυτής: 

- Είτε σε έγκριτο επιστημονικό περιοδικό (έντυπο ή 
ηλεκτρονικό) της ημεδαπής ή αλλοδαπής [που να διαθέ¬ 
τει Επιστημονική Επιτροπή και τα άρθρα που δημοσιεύ¬ 
ονται, να κρίνονται με διαδικασία ανεξάρτητης κρίσης], 

- Είτε να την ανακοινώσει (προφορικά ή σε μορφή 
αναρτημένης ανακοίνωσης) σε κάποιο Επιστημονικό 
Συνέδριο ή Συμπόσιο ή Ημερίδα της ημεδαπής ή αλλο¬ 
δαπής με πρακτικά συνεδρίων με τη μορφή σύντομης 
εργασίας. 


Οι μεταπτυχιακές διπλωματικές εργασίες του Π.Μ.Σ., 
εφόσον εγκριθούν από την εξεταστική επιτροπή, αναρ- 
τώνται υποχρεωτικά στο διαδικτυακό τόπο της Σχολής. 

Πρακτική Άσκηση (Π.Α.) 

Σε περίπτωση που ο μεταπτυχιακός φοιτητής έχει επι- 
λέξει την Πρακτική Άσκηση τότε ισχύουν τα παρακάτω: 

Την Π.Α. συντονίζει ο Υπεύθυνος Πρακτικής Άσκησης ο 
οποίος είναι ένα από τα μέλη ΔΕ Π που διδάσκουν στο Π. 
Μ. Σ. και ορίζεται από τη Συνέλευση τουΤμήματος μετά 
από εισήγηση της Συντονιστικής Επιτροπής του Π.Μ.Σ. 

Η Πρακτική Άσκηση έχει άμεση συνάφεια με το γνω¬ 
στικό αντικείμενο του Π.Μ.Σ., πραγματοποιείται δηλα¬ 
δή στο αντικείμενο σπουδών του φοιτητή με σκοπό τη 
σύνδεση των μεταπτυχιακών σπουδών με την πρακτική 
εφαρμογή τους στο χώρο απασχόλησης και προσδοκά- 
ται οι φοιτητές να κερδίσουν εργασιακή εμπειρία πάνω 
σε νέα θέματα, να βιώσουν την εφαρμογή νέων γνώσεων 
στην πράξη και να προετοιμαστούν για νέα περιβάλλο¬ 
ντα ή συνθήκες εργασίας. 

Ο μεταπτυχιακός φοιτητής μέχρι το τέλος του Β' εξα¬ 
μήνου σπουδών υποβάλλει αίτηση, στην οποία αναγρά¬ 
φεται ο προτεινόμενος Επιβλέπων της Π.Α., δια μέσου 
της Γραμματείας του Π.Μ.Σ., με τη σύμφωνη γνώμη του 
επιβλέποντα. 

Οι μεταπτυχιακοί φοιτητές οι οποίοι δεν καταθέτουν 
την αίτηση εντός των χρονικών ορίων που ορίζονται από 
τον Κανονισμό, μεταθέτουν με δική τους ευθύνη, κατά 
ένα τουλάχιστον ακαδημαϊκό εξάμηνο, την έναρξη της 
Πρακτικής Άσκησης. 

Η Π.Α. αντιστοιχεί σε 30 πιστωτικές μονάδες (Ε0Τ5), 
οι οποίες εκφράζουν στο σύνολο τους τη βαρύτητα των 
υποχρεώσεων του φοιτητή για την ολοκλήρωση της. 

1.0 Επιβλέπων καθηγητής της Πρακτικής Άσκησης 

Ο Επιβλέπων της Π.Α. μπορεί είναι ένας εκ των διδα¬ 
σκόντων του Π.Μ.Σ. που είτε επιλέγει ο ίδιος ο φοιτητής 
είτε ορίζεται από τη Συντονιστική Επιτροπή του Π.Μ.Σ., 
στην περίπτωση που δυσκολεύεται ο μεταπτυχιακός 
φοιτητής στην εύρεση επιβλέποντα για την υλοποίηση 
της Π.Α., κατόπιν γραπτής αίτησης του. 

2. Χώρος πραγματοποίησης της Πρακτικής Άσκησης 

Η Πρακτική Άσκηση μπορεί να πραγματοποιηθεί σε 
όλους τους χώρους όπου λαμβάνουν χώρα δραστηρι¬ 
ότητες που σχετίζονται με το γνωστικό αντικείμενο του 
Π.Μ.Σ. Ενδεικτικά αναφέρονται αθλητικές ομάδες, προ- 
πονητικά κέντρα, γυμναστήρια, ΚΑΠΗ, ιατρικά κέντρα, 
ιδιωτικές κλινικές, εργαστήρια αποκατάστασης, φυσιο- 
θεραπευτήρια, κέντρα αποθεραπείας κ.λπ. 

Η Συντονιστική Επιτροπή του Π.Μ.Σ. προτείνει χώρους 
άσκησης και προπόνησης, τους οποίους δύναται να επι- 
λέξει ο φοιτητής για να πραγματοποιήσει την Πρακτική 
του Άσκηση. 

Σε περίπτωση εργαζόμενου φοιτητή η Πρακτική Άσκη¬ 
ση θα γίνεται εκτός του ωραρίου της εργασίας του φοι¬ 
τητή. 

Πριν την έναρξη της Πρακτικής Άσκησης θα συμπλη¬ 
ρώνεται Ειδικό Έντυπο, υπογεγραμμένο σχετικά, με τα 
στοιχεία του φορέα στον οποίο θα πραγματοποιείται η 
Πρακτική Άσκηση. 

3. Ολοκλήρωση της Πρακτικής Άσκησης 

Μετην ολοκλήρωση της Πρακτικής Άσκησης θα πρέπει 
να αποσταλεί η τελική απολογιστική έκθεση από το φοιτη¬ 
τή, στην ηλεκτρονική διεύθυνση του Επιβλέποντατης Π.Α 
με κοινοποίηση στον Υπεύθυνο τηςΠρακτικήςΆσκησης. 

Ο μεταπτυχιακός φοιτητής έχει την υποχρέωση να 
δημοσιοποιήσει την Πρακτική Άσκηση ή μέρος αυτής: 

- Είτε σε έγκριτο επιστημονικό περιοδικό (έντυπο ή 
ηλεκτρονικό) της ημεδαπής ή αλλοδαπής, που να δια¬ 
θέτει Επιστημονική Επιτροπή και τα άρθρα που δημοσι¬ 
εύονται να κρίνονται με διαδικασία ανεξάρτητης κρίσης, 

- Είτε να την ανακοινώσει (προφορικά ή σε μορφή 
αναρτημένης ανακοίνωσης) σε κάποιο Επιστημονικό 
Συνέδριο ή Συμπόσιο ή Ημερίδα της ημεδαπής ή αλλο¬ 
δαπής με πρακτικά συνεδρίων με τη μορφή σύντομης 
εργασίας. 

Ο βαθμός της Π.Α. κατατίθεται από τον Επιβλέποντα 
και το έντυπο βαθμολογίας συνοδεύεται από: 

- Βεβαίωση Περάτωσης της Πρακτικής Άσκησης του 
φοιτητή, η οποία εκδίδεται από το φορέα στον οποίο 
υλοποιήθηκε η Π.Α. 

- Βεβαίωση από τον Επιβλέποντα για τη δημοσιοποί¬ 
ηση της Πρακτικής Άσκησης σε έγκριτο επιστημονικό 
περιοδικό ή πρακτικά συνεδρίων με τη μορφή σύντομης 
εργασίας. 

-Τελική απολογιστική έκθεση. 

Για την πραγματοποίηση της ΠΑ ο μεταπτυχιακός 
φοιτητής οφείλει να ακολουθεί πιστά τις οδηγίες που 
αναγράφονται στον οδηγό πραγματοποίησης της Πρα¬ 
κτικής Άσκησης. 

Άρθρο 11 

Διδακτικό προσωπικό 

Οι διδάσκοντες του Π.Μ.Σ. θα προέρχονται κατά το 
εξήντα τοις εκατό (60%) τουλάχιστον από μέλη Δ.Ε.Π. 
και Ε.Ε.Π., Ε.Δ.Ι.Π., και Ε.Τ.Ε.Π., ή αφυπηρετήσαντα μέλη 
Δ.Ε.Π. του Τμήματος ή διδάσκοντες σύμφωνα με το π.δ. 
407/1980 (ΑΊ12) ή το άρθρο 19 του ν. 1404/1983 (Α' 173) 
ή την παρ. 7 του άρθρου 29 του ν. 4009/2011. 

Επίσης, θα μπορούν να διδάξουν στο Π.Μ.Σ. και επι¬ 
στήμονες από άλλα εκπαιδευτικά και ερευνητικά ιδρύ¬ 
ματα της ημεδαπής και αλλοδαπής, καθώς και άλλες 
κατηγορίες διδασκόντων σύμφωνα με τις διατάξεις 
ν. 4485/2017 (ΑΊ 14). 

Η Συνέλευση του Τμήματος ή και η Διεύθυνση του 
Π.Μ.Σ. δεν είναι υποχρεωμένες να αναθέτουν διδασκαλία 
σε όλα τα μέλη Δ.Ε.Π. τουΤμήματος, ούτε τα μέλη Δ.Ε.Π. 
είναι υποχρεωμένα να παρέχουν τις υπηρεσίες τους στο 
Π.Μ.Σ, αν καλύπτουν τις υπό του νόμου προβλεπόμενες 
υποχρεώσεις τους στα προπτυχιακά προγράμματα του 
Ιδρύματος. 

Σε κάθε περίπτωση η ανάθεση διδασκαλίας των μα¬ 
θημάτων, σεμιναρίων και ασκήσεων του Π.Μ.Σ. αποφα- 
σίζεται από τη Συνέλευση του Τμήματος, ύστερα από 
εισήγηση τηςΣ.Ε. 

Άρθρο 12 

Φοίτηση - Αξιολόγηση μεταπτυχιακών φοιτητών 

1. Οι μεταπτυχιακοί φοιτητές εγγράφονται και συμμε¬ 
τέχουν στο Π.Μ.Σ. υπό τους προβλεπόμενους όρους και 
τις προϋποθέσεις του παρόντος κανονισμού. 


2. Η διδασκαλία των μαθημάτων αποσκοπεί στην 
εμβάθυνση σε επιμέρους πεδία του διδασκόμενου επι¬ 
στημονικού αντικειμένου, στην καλλιέργεια της κριτι¬ 
κής σκέψης των φοιτητών και φοιτητριών καθώς και την 
γνωριμία τους με την επιστημονική μέθοδο έρευνας και 
συγγραφής, διεξάγεται είτε με εισηγήσεις από τους διδά¬ 
σκοντες είτε με τη μορφή επιστημονικών συζητήσεων, 
είτε με την εκπόνηση και παρουσίαση εργασιών από 
τους φοιτητές και φοιτήτριες, είτε με οποιονδήποτε άλλο 
πρόσφορο τρόπο που κατά την κρίση των διδασκόντων 
συμβάλλει στην αρτιότερη επιστημονική προσέγγιση 
του αντικειμένου και κατάρτιση του φοιτητή. 

3. Οι φοιτητές του Π.Μ.Σ. πρέπει να παρακολουθούν 
όλα τα μαθήματα του προγράμματος και να μετέχουν 
ενεργά στις συζητήσεις, παρουσιάσεις και λοιπές ερευνη¬ 
τικές δραστηριότητες του Π.Μ.Σ. Για τη διδασκαλία των 
μαθημάτων μπορούν να χρησιμοποιούνται μέθοδοι δια 
ζώσης διδασκαλίας, συστήματα και διαδικτυακές εφαρ¬ 
μογές τηλεκπαίδευσης, εντατικά μαθήματα και όποια 
άλλη μέθοδος κριθεί από την Σ.Ε. ως κατάλληλη, για την 
εύρυθμη λειτουργία της εκπαιδευτικής διαδικασίας (π.χ. 
ημερίδες, σεμινάρια, εκπαιδευτικές επισκέψεις κ.λ.π.). 
Η παρουσία τους ελέγχεται από τους διδάσκοντες και 
η επίδοση τους αξιολογείται διαρκώς από αυτούς. Σε 
όλα τα μαθήματα, εργαστήρια, πρακτικές ασκήσεις, η 
συμμετοχή είναι υποχρεωτική για όλους τους μεταπτυ¬ 
χιακούς φοιτητές. 

4. Στην περίπτωση απώλειας ωρών διδασκαλίας εξαι- 
τίας οποιουδήποτε λόγου, αναπλήρωση γίνεται από τους 
διδάσκοντες σε ημέρες και ώρες που ανακοινώνονται 
εγκαίρως. 

5. Τα προσφερόμενα μαθήματα μπορεί να τα παρα¬ 
κολουθήσει και περιορισμένος αριθμός υποψήφιων δι¬ 
δακτόρων με απόφαση της Συνέλευσης του Τμήματος 
ύστερα από εισήγηση της Σ.Ε. του Π.Μ.Σ. 

6. Η δήλωση εκπόνησης Μεταπτυχιακής Διπλωματι¬ 
κής Εργασίας (ΜΔΕ) ή υλοποίησης Πρακτικής Άσκησης 
(ΠΑ) γίνεται σε ημερομηνίες που καθορίζονται πριν την 
έναρξη του Γ' εξαμήνου. 

Επιτρέπεται αλλαγή δήλωσης μέχρι και το 1 ο δεκαπεν¬ 
θήμερο του Γ' εξαμήνου. 

Αλλαγή δήλωσης μετά την πάροδο του παραπάνω δε¬ 
καπενθημέρου επιτρέπεται μετά από αίτηση του φοιτητή 
και με τον όρο η εκπόνηση της ΜΔΕ ή η πραγματοποίηση 
της ΠΑ να πραγματοποιηθεί σε επόμενο ακαδημαϊκό 
εξάμηνο. 

7. Το ανώτατο όριο επιτρεπόμενων απουσιών ορίζεται 
σε 15%. Στην περίπτωση που η παρουσία των φοιτητών 
στο μάθημα κριθεί ελλιπής δεν επιτρέπεται η συμμετοχή 
τους στις εξετάσεις και θεωρούνται αποτυχόντες στο 
μάθημα. 

8. Μετά τη λήξη των μαθημάτων κάθε διδακτικού εξα¬ 
μήνου, ακολουθεί εξεταστική περίοδος. Οι εξεταστικές 
περίοδοι είναι τρεις: του Φεβρουάριου (χειμερινή), του 
Ιουνίου (εαρινή) και του Σεπτεμβρίου (επαναληπτική). 
Οι εξετάσεις και ο τρόπος διεξαγωγής τους είναι αρμο¬ 
διότητα του υπεύθυνου καθηγητή του μαθήματος και 
ανακοινώνονται πριν την έναρξη των μαθημάτων. 

9. Δεν επιτρέπεται η επαναληπτική εξέταση προκειμέ- 
νου ο φοιτητής να βελτιώσει τη βαθμολογία του. 

10. Αν ο μεταπτυχιακός φοιτητής αποτύχει περισ¬ 
σότερες από τρεις φορές στην εξέταση μαθήματος ή 
μαθημάτων και θεωρείται ότι δεν έχει ολοκληρώσει επι- 
τυχώς το πρόγραμμα, εξετάζεται, ύστερα από αίτηση 
του από τριμελή επιτροπή μελών Δ.Ε.Π. της Σχολής, τα 
οποία έχουν το ίδιο ή συναφές γνωστικό αντικείμενο με 
το εξεταζόμενο μάθημα και ορίζονται από τη Συνέλευση 
του Τμήματος. Από την επιτροπή εξαιρείται ο υπεύθυ¬ 
νος της εξέτασης διδάσκων (παρ. 6 του άρθρου 34 του 
ν. 4485/2017). 

11. Η βαθμολογική κλίμακα για την αξιολόγηση της 
επίδοσης των μεταπτυχιακών φοιτητών για όλα τα μα¬ 
θήματα, τη διπλωματική μεταπτυχιακή εργασία ή την 
πρακτική άσκηση εκτείνεται από 0-10 και βαθμός επι¬ 
τυχίας είναι το 5 και άνω της κλίμακας 0-10. 

θεωρείται ότι πέτυχε ο φοιτητής που έλαβε βαθμό 
πέντε (5) και άνω. 

Η βαθμολογική κλίμακα ορίζεται ως εξής: καλώς (5 έως 

6.49) , λίαν καλώς (6,50 έως 8,49), άριστα (8,50 έως 10). 

12. Για τον υπολογισμό του βαθμού του μεταπτυχια¬ 
κού διπλώματος πολλαπλασιάζεται ο βαθμός του κάθε 
μαθήματος και της Μεταπτυχιακής Διπλωματικής Εργα¬ 
σίας ή της Πρακτικής Άσκησης με τον αντίστοιχο αριθμό 
πιστωτικών μονάδων και το άθροισμα των επιμέρους 
γινομένων διαιρείται με τον συνολικό αριθμό πιστωτικών 
μονάδων που απαιτούνται για τη λήψη του Δ.Μ.Σ. 

Ο βαθμός υπολογίζεται με ακρίβεια δεύτερου δεκα¬ 
δικού ψηφίου και στο μεταπτυχιακό δίπλωμα αναγρά¬ 
φεται «καλώς» [για τους φοιτητές που έχουν μέσο όρο 
βαθμολογίας από 5 έως 6,49], «λίαν καλώς» [για τους 
φοιτητές που έχουν μέσο όρο βαθμολογίας από 6,50 έως 

8.49] και «άριστα» [για τους φοιτητές που έχουν μέσο 
όρο βαθμολογίας από 8,50 έως 10]. 

13. Για την υλοποίηση οποιοσδήποτε εργασίας σε 
πλαίσιο μαθήματος ή της Μεταπτυχιακής Διπλωματι¬ 
κής Εργασίας, ο φοιτητής υποχρεούται να αναγράφει 
την πηγή προέλευσης σε περιπτώσεις που χρησιμοποιεί 
πληροφορίες, ιδέες, απόψεις κ.λπ. άλλων συγγραφέων. 

Αποτελεί ατομική ευθύνη του μεταπτυχιακού φοιτητή 
να ακολουθεί τους κανόνεςτης ακαδημαϊκής δεοντολο¬ 
γίας και να αποφεύγει πρακτικές που οδηγούν σε παρά¬ 
βαση των διατάξεων περί πνευματικής ιδιοκτησίας γιατί, 
σύμφωνα με την ισχύουσα νομοθεσία, θα επιβάλλονται 
κυρώσεις από τα αρμόδια όργανα. 

14. Οι μεταπτυχιακοί φοιτητές δύναται να υποστηρί¬ 
ζουν την ερευνητική διαδικασία και την εν γένει λειτουρ¬ 
γία του Π.Μ.Σ. με τη συμμετοχή τους, για παράδειγμα, σε 
ερευνητικά προγράμματα, στην οργάνωση συνεδρίων 
και λοιπών επιστημονικών εκδηλώσεων. 

Άρθρο 13 

Δικαιώματα και παροχές 

Οι μεταπτυχιακοί φοιτητές έχουν όλα τα δικαιώματα, 
τις παροχές και τις διευκολύνσεις που προβλέπονται και 
για τους φοιτητές του πρώτου κύκλου σπουδών έως και 
τη λήξη τυχόν χορηγηθείσας παράτασης φοίτησης, πλην 
του δικαιώματος παροχής δωρεάν διδακτικών συγγραμ¬ 
μάτων. 


Άρθρο 14 

Υποχρεώσεις μεταπτυχιακών φοιτητών/τριών 

Οι μεταπτυχιακοί φοιτητές έχουν τις κάτωθι υποχρε¬ 
ώσεις: 

- Να παρακολουθούν ανελλιπώς τα μαθήματα του 
προγράμματος σπουδών και να μετέχουν ενεργά στις 
συζητήσεις, παρουσιάσεις και λοιπές ερευνητικές δρα¬ 
στηριότητες του Προγράμματος. 

- Να υποβάλλουν τις απαιτούμενες εργασίες μέσα στις 
καθορισμένες προθεσμίες. 

- Να προσέρχονται στις προβλεπόμενες εξετάσεις. 

- Να υποβάλουν στις καθορισμένες προθεσμίες: 

α) τη δήλωση πραγματοποίησης Μεταπτυχιακής Διπλω¬ 
ματικής Εργασίας με συνοδευόμενη υπεύθυνη δήλωση 
ότι η διπλωματική εργασία ακολουθεί τους κανόνες της 
ακαδημαϊκής δεοντολογίας και αποφεύγει πρακτικές που 
οδηγούν σε παράβαση των διατάξεων περί πνευματικής 
ιδιοκτησίας γιατί, σύμφωνα με την ισχύουσα νομοθεσία, 
θα επιβάλλονται κυρώσεις από τα αρμόδια όργανα ή 

β) της Πρακτικής Άσκησης. 

- Να καταβάλλουν τα τέλη φοίτησης, όπως ορίζεται 
στον παρόντα κανονισμό 

- Να σέβονται και να τηρούν τον Κανονισμό Μεταπτυ¬ 
χιακών Σπουδών, τις αποφάσεις των οργάνων του Π.Μ.Σ., 
του Τμήματος και του Δ.Π.Θ., καθώς και την ακαδημαϊκή 
δεοντολογία. 

Άρθρο 15 

Τέλη φοίτησης 

Οι φοιτητές του Π.Μ.Σ. υποχρεούνται στην καταβολή 
τελών φοίτησης. 

Το ύψος των τελών φοίτησης στο Π.Μ.Σ. ορίζεται στην 
Πρόσκληση εκδήλωσης Ενδιαφέροντος ύστερα από 
πρόταση τηςΣ.Ε. 

Παρέχεται η δυνατότητα τμηματικής καταβολής τους 
και συγκεκριμένα η πρώτη δόση κατά την εγγραφή του 
φοιτητή και οι άλλες δύο δόσεις πριν την έναρξη του 
2ου και 3ου εξαμήνου στις ημερομηνίες που ορίζονται 
από τη Γραμματεία. 

Η καταβολή των διδάκτρων γίνεται στον Ειδικό Αογα- 
ριασμό Κονδυλίων Έρευνας (Ε.Ά.Κ.Ε.) του Δ.Π.Θ. ο οποίος 
είναι αρμόδιος για τη διαχείριση τους. 

Απαλλάσσονται από τα τέλη φοίτησης, οι φοιτητές του 
Π.Μ.Σ. των οποίων το εισόδημα (ατομικό ή οικογενεια¬ 
κό) δεν υπερβαίνει το μεν ατομικό το εκατό τοις εκατό 
(100%), το δε οικογενειακό το εβδομήντα τοις εκατό 
(70%) του εθνικού διάμεσου διαθέσιμου ισοδύναμου 
εισοδήματος, σύμφωνα με τα πλέον πρόσφατα κάθε 
φορά δημοσιευμένα στοιχεία της Ελληνικής Στατιστι¬ 
κής Αρχής. 

Οι απαλλασσόμενοι φοιτητές δεν θα πρέπει να ξε¬ 
περνούν το ποσοστό του τριάντα τοις εκατό (30%) του 
συνολικού αριθμού των φοιτητών που εισάγονται στο 
Π.Μ.Σ., εφόσον δεν έχουν τύχει αντίστοιχης απαλλαγής 
για τη συμμετοχή τους σε άλλο Π.Μ.Σ. 

Αν οι δικαιούχοι υπερβαίνουν το ανωτέρω ποσοστό, 
επιλέγονται με σειρά κατάταξης ξεκινώντας από αυτούς 
που έχουν το μικρότερο εισόδημα. 

Για την εφαρμογή της παρούσας παραγράφου λαμβά- 
νονται υπόψη από την Επιτροπή που συγκροτείται δυνά¬ 
μει της περίπτωσης δ' της παραγράφου 3 του άρθρου 31 
ν. 4485/2017, τα εισοδήματα του τελευταίου φορολογι¬ 
κού έτους, για το οποίο κατά το χρόνο της επιλογής στο 
Π.Μ.Σ. έχει ολοκληρωθεί η εκκαθάριση φόρου, σύμφωνα 
με όσα ορίζονται στον Κώδικα Φορολογίας Εισοδήματος. 

Η αίτηση απαλλαγής τελών φοίτησης υποβάλλεται 
από τον ενδιαφερόμενο στη Γραμματεία του Π.Μ.Σ. 
ύστερα από την ολοκλήρωση της διαδικασίας επιλογής 
των επιτυχόντων. Η οικονομική κατάσταση υποψηφίου 
σε καμία περίπτωση δεν αποτελεί λόγο μη επιλογής στο 
Π.Μ.Σ. 

Όσοι λαμβάνουν υποτροφία από άλλη πηγή, δεν δι¬ 
καιούνται απαλλαγή τελών φοίτησης. 

Άρθρο 16 

Υποτροφίες 

Υποτροφίες για μεταπτυχιακές σπουδές δύναται να 
παρέχονται από φορείς, όπως ΙΚΥ, Υπουργείο Παιδείας, 
ΓΓΕΤ, Κοινοτικά Προγράμματα, άλλα Ιδρύματα και οργα¬ 
νισμούς δημόσιους ή ιδιωτικούς. 

Άρθρο 17 

Απονομή Διπλώματος 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Άειτουργική διαχείριση τραυματισμών σε 
Αθλητές και Ασκούμενους». Ο φοιτητής ολοκληρώνει 
τις σπουδές του για την απόκτηση του Δ.Μ.Σ. με την επι¬ 
τυχή ολοκλήρωση του αριθμού μαθημάτων καθώς της 
Μεταπτυχιακής Διπλωματικής Εργασίας ή της Πρακτικής 
Άσκησης συμπληρώνοντας τις πιστωτικές μονάδες που 
απαιτούνται για τη λήψη του. 

Ο αποφοιτήσας μεταπτυχιακός φοιτητής μπορεί να 
λαμβάνει, και πριν από την επίσημη απονομή του μετα¬ 
πτυχιακού διπλώματος, πιστοποιητικό για την επιτυχή 
αποπεράτωση του κύκλου σπουδών του Π.Μ.Σ. 

Παράρτημα διπλώματος επισυνάπτεται στο Μεταπτυ¬ 
χιακό Δίπλωμα σύμφωνα με τις ισχύουσες ρυθμίσεις του 
άρθρου 15 του ν. 3374/2005 και της υπουργικής απόφα¬ 
σης Φ5/89656/Β3/13-8-2007 (ΦΕΚ 1466 τ.Β'). 

Η απονομή του Μεταπτυχιακού Διπλώματος γίνεται σε 
ειδική τελετή που πραγματοποιείται στο Τμήμα. 

Άρθρο 18 

Υλικοτεχνική Υποδομή 

Για την υλοποίηση του Προγράμματος Μεταπτυχια¬ 
κών Σπουδών θα χρησιμοποιηθεί η υπάρχουσα υλικο¬ 
τεχνική υποδομή (αίθουσες διδασκαλίας, βιβλιοθήκες, 
εργαστηριακός εξοπλισμός, αίθουσες Η/Υ και τηλεδιά¬ 
σκεψης) του Τμήματος Επιστήμης Φυσικής Αγωγής και 
Αθλητισμού της Σχολής Επιστήμης Φυσικής Αγωγής και 
Αθλητισμού του Δημοκρίτειου Πανεπιστημίου Θράκης 

Άρθρο 19 

Χρηματοδότηση - Οικονομική Διαχείριση Π.Μ.Σ. 

Η χρηματοδότηση του Π.Μ.Σ. σύμφωνα μετο άρθρο 37 
του ν. 4485/2017 δύναται να προέρχεται από: α) τον προ¬ 
ϋπολογισμό του Δ.Π.Θ. 

β) τον προϋπολογισμό του Υπουργείου Παιδείας, 
Έρευνας και Θρησκευμάτων, 


γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα ή του ιδιωτικού 
τομέα, 

δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) του Δ.Π.Θ., 
ζ) κάθε άλλη νόμιμη αιτία, 
η) από τέλη φοίτησης. 

Η διαχείριση των εσόδων του Π.Μ.Σ. γίνεται από τον 
Ε.Λ.Κ.Ε. και κατανέμεται ως εξής: 

α) Εβδομήντα τοις εκατό (70%) λειτουργικά έξοδα 
του προγράμματος τα οποία κατανέμονται σε δαπάνες 
διδασκαλίας, διοικητικής και τεχνικής υποστήριξης, 
μετακινήσεων, εξοπλισμού, λογισμικού, αναλώσιμων, 
χορήγησης υποτροφιών σε μεταπτυχιακούς φοιτητές και 
λοιπές δαπάνες. Οι δαπάνες αποζημίωσης του τακτικού 
διδακτικού, τεχνικού και διοικητικού προσωπικού του 
Ιδρύματος αφορά σε εργασία που υπερβαίνει τις κατά 
νόμο υποχρεώσεις τους. 

β) Τριάντα τοις εκατό (30%) για κάλυψη λειτουργικών 
εξόδων του Ιδρύματος, με προτεραιότητα στην κάλυψη 
των αναγκών του Π.Μ.Σ. που λειτουργούν χωρίς τέλη 
φοίτησης. 

Σύμφωνα μετην παρ. 5 του άρθρου 37 του ν. 4485/2017 
η κατανομή της παραγράφου 4 του ιδίου άρθρου, δη¬ 
λαδή 70% και 30%, δεν ισχύει στην περίπτωση δωρεάς, 
κληροδοτήματος ή χορηγίας για συγκεκριμένο σκοπό, 
καθώς και για κρατικές επιχορηγήσεις. 

Το Τμήμα Επιστήμης Φυσικής Αγωγής και Αθλητισμού 
οφείλει ετησίως να δημοσιεύει, με ανάρτηση στην ιστο¬ 
σελίδα του, απολογισμό εσόδων-εξόδων του Π.Μ.Σ., με 
αναγραφή της κατανομής των δαπανών ανά κατηγορία 
και ιδίως το ύψος των τελών φοίτησης, των αμοιβών των 
διδασκόντων στα Π.Μ.Σ. και του αριθμού των διδασκό¬ 
ντων που τις εισέπραξαν. 

Η οικονομική διαχείριση του παρόντος Π.Μ.Σ. αποτελεί 
ξεχωριστό έργο που υλοποιείται από τον Ειδικό Λογα¬ 
ριασμό Κονδυλίων Έρευνας του Δημοκρίτειου Πανεπι¬ 
στημίου Θράκης και γίνεται σύμφωνα με τους σκοπούς 
του Π.Μ.Σ. και το νομικό πλαίσιο λειτουργίας του Ειδικού 
Λογαριασμού Κονδυλίων Έρευνας του Δ.Π.Θ. Ως κύκλος 
του παρόντος Π.Μ.Σ. νοείται η οριζόμενη απάτην Ιδρυ¬ 
τική απόφαση του Π.Μ.Σ. συνολική διάρκεια του. 

Η οικονομική διαχείριση του παρόντος Π.Μ.Σ. πραγ¬ 
ματοποιείται από τον Ειδικό Λογαριασμό Κονδυλίων 
Έρευνας του Δημοκρίτειου Πανεπιστημίου Θράκης με 
βάση τον προϋπολογισμό του, ο οποίος εγκρίνεται από 
τη Σύγκλητο ύστερα από πρόταση της Συνέλευσης του 
Τμήματος Επιστήμης Φυσικής Αγωγής και Αθλητισμού 
και κατόπιν αποδοχής του αιτήματος ανάληψης της οι¬ 
κονομικής διαχείρισης του από την Επιτροπή Ερευνών 
του Δημοκρίτειου Πανεπιστημίου Θράκης. 

Επιστημονικά Υπεύθυνος του Π.Μ.Σ. ορίζεται ο Διευ¬ 
θυντής του Π.Μ.Σ., ο οποίος αναλαμβάνει τα καθήκοντα 
τις υποχρεώσεις και τις αρμοδιότητες του Επιστημονικά 
Υπευθύνου όπως προσδιορίζονται στο ν. 4485/2017 και 
στον εγκεκριμένο από τη Σύγκλητο Οδηγό Διαχείρισης και 




Τεύχος Β' 3044/27.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


38611 


Χρηματοδότησης του Ειδικού Λογαριασμού Κονδυλίων 
Έρευνας του Δημοκρίτειου Πανεπιστημίου Θράκης. 

Για την αποτελεσματική υλοποίηση του εγκεκριμένου 
από την αρμόδια Συνέλευση του Τμήματος προϋπολογι¬ 
σμού του Π.Μ.Σ. και την προσαρμογή αυτού στις εκάστο- 
τε ανάγκες ο Διευθυντής του Π.Μ.Σ. και Επιστημονικός 
Υπεύθυνος του Έργου, δύναται, κατόπιν προηγούμενης 
σύμφωνης γνώμης των παραπάνω αρμοδίων οργάνων, 
να αιτείται προς την Επιτροπή Ερευνών προς έγκριση 
την αυξομείωση ή και την ανακατανομή των προϋπο- 
λογισθέντων ποσών στην κάθε κατηγορία δαπάνης του 
προϋπολογισμού. Στην περίπτωση τροποποίησης των 
τελών φοίτησης προαπαιτείται η δημοσίευση της σχε¬ 
τικής τροποποίησης στην Εφημερίδα της Κυβερνήσεως. 

Άρθρο 20 

Αξιολόγηση 

Η διασφάλιση της ποιότητας και της συνεχούς βελτίω¬ 
σης του προγράμματος, της εκπαιδευτικής και ερευνη¬ 
τικής διαδικασίας, είναι υποχρέωση των συντελεστών 
λειτουργίας του. 

1 .Το πρόγραμμα σπουδών, οι διδάσκοντες και οι διδα¬ 
σκόμενοι υπόκεινται σ' ένα διαρκές σύστημα εσωτερικής 
και εξωτερικής αξιολόγησης, σύμφωνα με τα ισχύοντα 
πρότυπα στο εσωτερικό Σύστημα Διασφάλισης Ποιό¬ 
τητας του ΔΠΘ. 

Στο τέλος κάθε εξαμήνου, πραγματοποιείται αξιολό¬ 
γηση κάθε μαθήματος και κάθε διδάσκοντος από τους 
μεταπτυχιακούς φοιτητές. Διενεργείται ηλεκτρονικά, 
μέσω του πληροφοριακού Συστήματος της ΜΟΔΙΠ, 
αξιολόγηση των μαθημάτων (ως προς το περιεχόμενο, 
την παρεχόμενη γνώση, τη σπουδαιότητα της για τη γνω¬ 
στική τους εξέλιξη και την εφαρμογή της στο εργασιακό 
περιβάλλον) και των διδασκόντων (ως προς τη συνέπεια, 
την οργάνωση, το γνωστικό επίπεδο και τη γενικότερη 
ποιότητα της διδασκαλίας τους) από τους μεταπτυχια¬ 
κούς φοιτητές στο τέλος κάθε εξαμήνου. 

2. Κατά τη λήξη της θητείας της Σ.Ε., με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι¬ 
οποίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ. 

3. Οι προβλεπόμενες από το ν. 4009/2011 (Α' 189) 
διαδικασίες εσωτερικής και εξωτερικής αξιολόγησης, 
καθώς και διασφάλισης και πιστοποίησης της ποιότητας. 

4. Εξωτερική ακαδημαϊκή αξιολόγηση του Π.Μ.Σ., διε¬ 
νεργεί εξαμελής Επιστημονική Συμβουλευτική Επιτροπή 
(Ε.Σ.Ε.), η οποία είναι αρμόδια για την εξωτερική ακαδη¬ 
μαϊκή αξιολόγηση του Π.Μ.Σ. σύμφωνα με τη διαδικασία 
που προβλέπεται στο άρθρο 44 παρ. 3 του ν. 4485/2017. 

Άρθρο 21 

Μεταβατικές και Ειδικές διατάξεις 

Οι φοιτητές που εγγράφηκαν και άρχισαν τη φοίτηση 
το ακαδημαϊκό έτος 2017-2018 στο Π.Μ.Σ., ιδρυθέν έως 
τη δημοσίευση του ν. 4485/2017, συνεχίζουν και ολοκλη¬ 
ρώνουν το πρόγραμμα, σύμφωνα με τις ισχύουσες, έως 


την έναρξη ισχύος του ν. 4485/2017, διατάξεις(άρθρο 85 
παρ. 2β του ν. 4485/2017). 

Τυχόν ανακύπτοντα θέματα ή άλλα ζητήματα, τα οποία 
έχουν σχέση με την οργάνωση και λειτουργία του πα¬ 
ρόντος Π.Μ.Σ και δεν ρυθμίζονται ή δεν προβλέπονται 
από την σχετική νομοθεσία ή τον παρόντα κανονισμό, 
αναλόγως της σοβαρότητας τους θα επιλύονται-απο- 
φασίζονται από τη Συνέλευση του Τμήματος ύστερα 
από εισήγηση της Συντονιστικής Επιτροπής (Σ.Ε.) του 
Π.Μ.Σ. Ο παρών κανονισμός λειτουργίας του Π.Μ.Σ. με 
τίτλο «Λειτουργική διαχείριση τραυματισμών σε Αθλη¬ 
τές και Ασκούμενους» δύναται να τροποποιηθεί μετά 
από εισήγηση της Συντονιστικής Επιτροπής (Σ.Ε.) του 
Προγράμματος και απόφαση των αρμοδίων οργάνων, 
σύμφωνα με την κείμενη νομοθεσία. 

ΜΕΡΟΣ Β' 

ΠΡΟΓΡΑΜΜΑ ΣΠΟΥΔΩΝ 

ΠΕΡΙΓΡΑΦΗ ΜΑΘΗΜΑΤΩΝ ΤΟΥ ΠΡΟΓΡΑΜΜΑΤΟΣ 

Μέσα και τεχνικές στη λειτουργική άσκηση 

Στο μάθημα αυτό παρουσιάζονται οι βασικές αιτίες 
πρόκλησης του μυοσκελετικού πόνου καθώς και οι τε¬ 
χνικές που μπορούν να βοηθήσουν στον περιορισμό 
του, στον καλύτερο έλεγχο του σώματος και της στάσης 
του ασθενή. Ειδικότερα εξετάζονται οι αιτίες πρόκλησης 
μυοσκελετικού πόνου στα άνω άκρα, στα κάτω άκρα και 
στον κορμό. Σχεδιάζονται προγράμματα πρόληψης πα¬ 
ρέμβασης και αποκατάστασης αθλητών και αθλουμένων 
που εμφανίζουν μυοσκελετικό πόνο στα άνω άκρα, στα 
κάτω άκρα και στον κορμό. Διδάσκονται τα μέσα και οι 
επιλογές άμεσης αντιμετώπισης αλλά και θεραπείας ενός 
τραυματισμένου ιστού, παγοθεραπεία, θερμά μέσα, και 
οι επιδράσεις που έχουν αυτά. Τέλος, παρουσιάζεται ο 
τρόπος εφαρμογής της μυοπεριτονιακής χαλάρωσης για 
τα άνω άκρα και κάτω άκρα, και σχεδιάζεται ασκησιο- 
λόγιο βελτίωσης κινητικού ελέγχου, καθώς και τεχνικών 
βελτίωσης της ελαστικότητας των μυών. 

Σύνδρομα υπέρχρησης και δυσλειτουργίες της Σπον¬ 
δυλικής στήλης 

Στο μάθημα αυτό παρουσιάζονται τα σύνδρομα υπέρ¬ 
χρησης και οι δυσλειτουργίες της σπονδυλικής στήλης 
(ΣΣ) που συμβαίνουν σε αθλητές και ασκούμενους ώστε 
στη συνέχεια να μπορεί να οργανωθεί και να σχεδιαστεί 
ένα πρόγραμμα λειτουργικής επανένταξης σε άτομα που 
εμφανίζουν τέτοια σύνδρομα και δυσλειτουργίες. Δι¬ 
δάσκονται οι επιλογές θεραπείας που υπάρχουν για τα 
σύνδρομα υπέρχρησης των κάτω άκρων σχεδιάζονται 
προγράμματα λειτουργικής επανένταξης του τραυματία, 
όπως προγράμματα αποκατάστασης για την τενοντοπά- 
θεια του Αχίλλειου τένοντα και πρόσθιου επιγονατιδομη- 
ριαίου πόνου. Αναφέρονται οι επιλογές θεραπείας που 
υπάρχουν σε βλάβες χόνδρου, σε παθήσεις του ώμου, 
επικονδυλοπάθεια και σχεδιάζονται προγράμματα απο¬ 
κατάστασης και λειτουργικής επανένταξης του τραυ¬ 
ματία. Παρουσιάζονται οι επιλογές συντηρητικής θε¬ 
ραπείας και χειρουργικής παρέμβασης του συνδρόμου 
κοιλιακών προσαγωγών, και σχεδιάζονται προγράμματα 
πρόληψης και λειτουργικής επανένταξης του ατόμου με 
σύνδρομο κοιλιακών προσαγωγών. Αναφέρονται οι αι¬ 
τίες που μπορούν να προκαλέσουν πόνο στην αυχενική 

και την οσφυϊκή μοίρα της σπονλυλικής στήλης, οι πα¬ 
ρεκκλίσεις της ΣΣ, λόρδωση, κύφωση και σκολίωση και 
σχεδιάζονται προγράμματα πρόληψης και λειτουργικής 
επανένταξης του τραυματία. 

Τραυματισμοί αθλητών και ασκούμενων 
Στο μάθημα αυτό παρουσιάζονται οι συνθήκες τραυ¬ 
ματισμού ενός αθλητή ή ασκούμενου και οι περιορισμοί 
που δημιουργούνται, ώστε στη συνέχεια να οργανωθεί και 
να σχεδιαστεί ένα πρόγραμμα λειτουργικής επανένταξης 
του τραυματία. Διδάσκεται ο σχεδιασμός προγραμμάτων 
πρόληψης, παρέμβασης και λειτουργικής επανένταξης 
του τραυματία για τις κακώσεις πλαγίων συνδέσμων του 
γόνατος, για τη ρήξη του πρόσθιου και οπίσθιου χιαστού 
συνδέσμου του γόνατος και μετά από ρήξη μηνίσκων. 
Αναφέρονται επιλογές θεραπείας μετά από συνδεσμική 
κάκωση στην ποδοκνημική, τραυματισμούς του ώμου 
(εξάρθρημα, ρήξη τενόντων, ρήξη ατροφικού πετάλου) 
καθώς και ο σχεδιασμός προγράμματος λειτουργικής 
επανένταξης του ατόμου.Τέλος, παρουσιάζονται οι αιτίες 
τραυματισμού των μυών και σχεδιάζονται προγράμματα 
πρόληψης παρέμβασης και λειτουργικής επανένταξης 
αθλητών που έχουν υποστεί μυϊκές θλάσεις. 

Μετρήσεις και αξιολόγηση στη λειτουργική επανένταξη 
Στο μάθημα αυτό παρουσιάζεται η διαδικασία αξιο¬ 
λόγησης και εκτίμησης της σύστασης σώματος, εύρους 
κίνησης, μυϊκής δύναμης και λειτουργικών δοκιμασιών 
που είναι απαραίτητες για την αξιολόγηση αθλητών και 
αθλουμένων. Πραγματοποιείται η εκμάθηση εκτέλεσης 
ισοκινητικής αξιολόγησης στην άρθρωση του γόνα¬ 
τος και ερμηνείας των αποτελεσμάτων της και δίνονται 
οδηγίες για το σχεδίασμά κατάλληλων προγραμμάτων 
άσκησης των κάτω άκρων. Πραγματοποιείται η εκμάθηση 
εκτέλεσης μίας σειράς από λειτουργικές δοκιμασίες και 
γίνεται ερμηνεία των αποτελεσμάτων τους, η μέτρηση 
του εύρους κίνησης στις αρθρώσεις των άνω και κάτω 
άκρων, τεστ ισορροπίας και νευρομυϊκού ελέγχου των 
κάτω άκρων και αξιολόγησης της σύστασης σώματος του 
αθλητή/αθλούμενου. Τέλος πραγματοποιούνται τεστ πε¬ 
δίου για την εκτίμηση της φυσικής κατάστασης και τον κα¬ 
τάλληλο σχεδίασμά προγραμμάτων λειτουργικής επανέ¬ 
νταξης αθλητών και αθλουμένων μετά από τραυματισμό. 
Εξατομικευμένη άσκηση φυσικής κατάστασης 
Στο μάθημα αυτό διδάσκονται οι δεξιότητες σχεδι- 
ασμού και υλοποίησης α) προπονητικών μονάδων για 
όλες τις φυσικές ικανότητες, όπως προπονητικές μονά¬ 
δες αντοχής, ταχύτητας, ευκινησία και δύναμης σε αθλη¬ 
τές βάση τις ατομικές τους ανάγκες, β) εβδομαδιαίων 
πλάνων προπόνησης σε αθλητές και ασκούμενους που 
βρίσκονται στο στάδιο της λειτουργικής επανένταξης, 
βασιζόμενοι σε επιστημονικά δεδομένα 
Σχεδιασμός προγραμμάτων πρόληψης και λειτουργι¬ 
κής επανένταξης 

Στο μάθημα αυτό παρουσιάζεται η διαδικασία κατανό¬ 
ησης των αιτιών -μηχανισμών κάκωσης που προκαλούν 
μυϊκούς και συνδεσμικούς τραυματισμούς καθώς και 
σύνδρομα υπέρχρησης σε αθλητές και ασκούμενους. 


Η κατανόηση των αιτιών τραυματισμού θα οδηγήσει 
στον κατάλληλο σχεδίασμά προγραμμάτων πρόληψης - 
αποφυγής τους. Αναφέρεται η διαδικασία επιλογής των 
κατάλληλων ασκήσεων ενδυνάμωσης, διάτασης και νευ- 
ρομυϊκής συναρμογής που μπορούν να οδηγήσουν στην 
πρόληψη των τραυματισμών. Επιπλέον η κατανόηση των 
μηχανισμών-αιτιών τραυματισμού δίνει την δυνατότητα 
σχεδιασμού προγράμματος προοδευτικής επιβάρυνσης 
και σωστού σχεδιασμού προγράμματος λειτουργικής 
επανένταξης του τραυματία για την αποφυγή υποτροπής 
τραυματισμού. 

Επικοινωνία και Συμβουλευτική στον τραυματία 

Στο μάθημα αυτό προτείνονται απλές και κατάλληλες 
τεχνικές συμβουλευτικής υποστήριξης του τραυματι¬ 
σμένου αθλητή ή ασκούμενου που μπορούν να εφαρμο¬ 
στούν στη διάρκεια της αποκατάστασης τους από τους 
ειδικούς της αποκατάστασης. Εντρυφώντας στα περιε¬ 
χόμενα του μαθήματος αυτού οι ειδικοί της άσκησης και 
της αποκατάστασης θα μπορέσουν να βοηθήσουν τους 
αθλητές τους ή τους ασκούμενους τραυματίες να αντι¬ 
μετωπίσουν τον πόνο και τα αρνητικά συναισθήματα 
και να διατηρήσουν το επίπεδο παρακίνησης του υψηλό 
σε όλες τις φάσεις της αποκατάστασης και σε όλες τις 
προκλήσεις που δέχονται. Αυτές οι τεχνικές συνήθως 
αφορούν στη διαχείριση του πόνου, την τεχνική των 
στόχων, το θετικό αυτοδιάλογο, τη νοερή απεικόνιση, 
τη χαλάρωση και την εκπαίδευση του αθλητή. Τα περιε¬ 
χόμενα που μελετώνται σε αυτό το μάθημα είναι οι προ¬ 
κλήσεις- εμπόδια που δέχεται ο αθλητής ή ασκούμενος 
στη διάρκεια της αποκατάστασης όπως η επανάκτηση 
του εύρους κίνησης, η σταθερότητα της άρθρωσης, η 
μυϊκή ενδυνάμωση και οι λειτουργικές ασκήσεις που 
εκτελεί στο τελευταίο στάδιο πριν την επανένταξη. Κα¬ 
τανοώντας τα προβλήματα αυτά και γνωρίζοντας πώς 
να εφαρμόσει τις τεχνικές αυτές ο προπονητής αποκα¬ 
τάστασης ενσωματώνει στο θεραπευτικό του πρόγραμ¬ 
μα ένα «περιοδικό» πλάνο τεχνικών συμβουλευτικής 
υποστήριξης παράλληλα με το πλάνο φυσικής αποκα¬ 
τάστασης. 

Εμβιομηχανική των τραυματισμών 

Στο μάθημα αυτό γίνεται κατανόηση των μηχανικών 
παραγόντων που σχετίζονται με τον οξύ και χρόνιο 
τραυματισμό των ιστών του μυοσκελετικού συστήματος. 
Επιτυγχάνεται η απόκτηση γνώσης που αφορά στους 
μηχανισμούς των τραυματισμών και των προσεγγίσεων 
που ακολουθούνται για την πρόληψη τους. Τέλος, πα¬ 
ρουσιάζονται οι μέθοδοι αξιολόγησης των παραγόντων 
που ευθύνονται για τους τραυματισμούς του μυοσκελε- 
τικού συστήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 24 Απριλίου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθβΓηαείθΓ.ΘίΟΘί.αΓ 











